በአፋር ክልል በተፈጸመው ጥቃት መንግስት ማዘኑን ገለጸ
በቅርቡ በአፋር ብሔራዊ ክልል  አፍዴራ ወረዳ  በመጎብኘት ላይ በነበሩ አንድ ጀርመናዊ እና አንድ ኢትዮጵያዊ ላይ በተፈጸመው ጥቃት የኢፌዲሪ ውጭ ጉዳይ ሚኒስቴር  የተሰማውን ጥልቅ ሀዘን ገልጿል።ለጊዜው ማንነታቸው ያልታወቁ ታጣቂዎች በቱሪስቶች ላይ በፈጸሙት ጥቃት የጀርመናዊው ሕይወት ሲያልፍ፤ ኢትዮጵያዊው አስጎብኚ ቆስሏል።በተፈጸመ የግድያ ወንጀል መንግስት ምርመራ በማድረግ ላይ ሲሆን፣ ድርጊቱ ሙሉ በሙሉ ከተጣራ በኋላ ይፋ እንደሚደረግ የኢፌዴሪ የውጭ ጉዳይ  ሚኒስቴር አስታውቋል ።ኢትዮጵያዊው አስጎብኚ  የህክምና እርዳታ እየተደረገላቸው መሆኑ  ተመልክቷል፡፡